Shala Mushe Tented Lodge @ Camp | LekkeSlaap
Vanaf R291 per nag (vir 2 persone)
Shala Mushe Tented Lodge @ Camp is in Bela-Bela geleë en bied gehalte-verblyf vir natuurliefhebbers wat vir 'n naweek wil wegbreek. Die tent-lodge bied fantastiese uitsigte oor die Springbokvlaktes en gaste kan heerlik ontspan in die rustige die bos.
Verblyf word in 5 luukse safari-tente met 2 enkelbeddens en 1 luukse safari-tent met 'n dubbelbed en sy eie Jacuzzi aangebied. Elke tent het sy eie privaat ablusiegeriewe met 'n toilet en 'n stort.
Elke tent het ook toegang tot die gemeenskaplike kombuistent en sitarea met selfsorggeriewe en sitplek waar gaste hulle maaltye kan geniet. Daar is buitestorte en gemeenskaplike ablusiegeriewe.
Daar is ook 2 dubbel-chalets met slaapplek vir 4 gaste per chalet, 'n slaapsaal met slaapplek vir 18 gaste, 4 kampeerplekke en 3 boskampeerplekke.
Die kampeerplekke deel ablusiegeriewe en 'n gemeenskaplike kombuis.
Gaste kan ook van die boma en braai-area gebruik maak en saans om die vuur kuier.
Daar is 'n rits wildspesies in die omgewing. Die lodge is net 26 km van Bela-Bela en sy gewilde warmwaterbronne af. Daar is ook besienswaardighede, soos 'n leeuplaas, jagluiperds en ander roofdiere in die omgewing. Gaste kan ook die Adventures with Elephants besoek.